

คำสั่งโรงเรียนเซนต์ปอลหนองคาย

ที่ ๐๕๙ / ๒๕๕๙

เรื่อง แต่งตั้งคณะกรรมการจัดซื้อครุภัณฑ์และอุปกรณ์เพื่อพัฒนาคุณภาพการศึกษาโดยใช้เทคโนโลยีสารสนเทศ

อาศัยอำนาจตามประกาศคณะกรรมการส่งเสริมการศึกษาเอกชน เรื่อง หลักเกณฑ์ วิธีการให้เงินอุดหนุนเพื่อพัฒนาคุณภาพการศึกษาโดยใช้เทคโนโลยีสารสนเทศ ข้อ ๖ (๑) (ข) กำหนดให้โรงเรียนที่ขอรับเงินอุดหนุนดำเนินการแต่งตั้งคณะกรรมการดำเนินการจัดซื้อครุภัณฑ์และอุปกรณ์ จำนวนไม่น้อยกว่า ๓ คน และมติคณะกรรมการบริหารโรงเรียน ครั้งที่ ๑ เมื่อวันที่ ๑๒ มิถุนายน ๒๕๕๙ โรงเรียนจึงแต่งตั้งคณะกรรมการจัดซื้อครุภัณฑ์ และอุปกรณ์ฯ ดังต่อไปนี้

๑. นางสาวปิยวรรณ วงศ์วณิชย์เจริญ ประธานกรรมการ

๒. นายชาญชัย ศรีกุล กรรมการ

๓. นายชัยพงษ์ กองสมบัติ กรรมการและเลขานุการ

ให้คณะกรรมการฯ มีหน้าที่ ดังนี้

๑) พิจารณาคัดเลือกผู้ขายที่มีความสามารถดำเนินการจัดการหาครุภัณฑ์และอุปกรณ์ ให้เป็นไปตามคุณลักษณะเฉพาะครุภัณฑ์และอุปกรณ์ ที่สำนักงานคณะกรรมการส่งเสริมการศึกษาเอกชนกำหนด

๒) ดำเนินการจัดซื้อครุภัณฑ์และอุปกรณ์ ให้เป็นไปตามคุณลักษณะเฉพาะครุภัณฑ์และอุปกรณ์ภายในวงเงินที่ได้รับจัดสรรจากสำนักงานคณะกรรมการส่งเสริมการศึกษาเอกชน

๓) ตรวจรับสอบเอกสารสัญญาซื้อขายและรายละเอียดแนบท้ายสัญญา เพื่อจักส่งให้สำนักงานคณะกรรมการส่งเสริมการศึกษาเอกชน หรือ สำนักงานเขตพื้นที่การศึกษาประถมศึกษา หรือ สำนักงานการศึกษาเอกชนจังหวัดแล้วแต่กรณี

๔) ปฏิบัติงานอื่นตามที่ได้รับมอบหมาย

ทั้งนี้ ตั้งแต่บัดนี้เป็นต้นไป

สั่ง ณ วันที่ ๑๒ มิถุนายน ๒๕๕๙

( นางสาวปิยวรรณ วงศ์วณิชย์เจริญ )

ผู้อำนวยการโรงเรียนเซนต์ปอลหนองคาย